*Nekem a versről az jut eszembe, hogy….*

Szerintem sok ember ha rágondol a versekre, egyből egy híres költő jut eszükbe.

Nekem például rögtön Petőfi ugrott be. Nem csoda, hiszen nagyokat alkotott. A Nemzeti dal is egy ilyen műve, minden pici gyereknek meg kell tanulnia az iskolában. Az összes (művelt) magyar ismeri. Ezért a verseket a magyarsággal is össze tudom kötni. Más nyelven íródott verset még talán nem is olvastam.

A versekről eszembe jut az irodalom, hogy mennyi korszakot vettünk már át, és hogy hogyan változott az irodalom. Így a verseket a történelemmel is össze tudom kötni. Például, amikor háborús időben írt valaki verset, akkor megértem, hogy miért ezt írta, mert tudom a történelmi hátteret.

Így összességében belegondolva nagyon szeretem a verseket. Nem csak szórakozásból lehet őket olvasni, hanem azért is, hogy megtudd az akkori történelem irodalmát, és megnézheted a civilek nézőpontját egy-egy történelmi esemény során.

Kovács Noémi

Költészet heti gondolatok 2021.